### | | | | --- | --- | | | | | --- | | **Byråd** 29. maj 2018 Sagsnr. 710-2014-19439 Dok.nr. 710-2018-132755 Sagsbehandler DPEVCH | | 78.                 Kommunal medrejsning af fredningsforslag i [adresse] mellem Bjerringbro og Ulstrup - Åbent

###

|  |  |
| --- | --- |
| Tidl. politisk behandling | BY, 26.05.15, pkt. 74 |
| Forventet sagsgang | PU, ØK, BY |
| Lovgrundlag | Naturbeskyttelsesloven |

**SAGENS INDHOLD**

Byrådet skal i denne sag beslutte,
om [adresse] ønsker at være medrejser på Danmark Naturfredningsforenings
(DN) fredningsforslag for [adresse] mellem Bjerringbro og Ulstrup.

Hovedbestyrelsen i DN har siden
2014/15 planlagt at rejse en fredningssag for et område i [adresse]. Området
er beliggende langs begge sider af [adresse] mellem Ulstrup i øst og Bjerringbro
i vest i henholdsvis [adresse] og [adresse]. Arealet er i det foreløbige
udkast 469 ha. Heraf er 382 ha beliggende i [adresse] og 87 ha
beliggende i Viborg Kommune. DN inviterer [adresse] og [adresse] til at
være medrejser på fredningsforslaget. En fredningssag kan rejses af DN alene,
men sagen står erfaringsmæssigt stærkere i Fredningsnævnet, hvis [adresse] og
Viborg kommuner er med til at rejse forslaget om fredningen. Invitationen,
fredningsforslaget og kortskitse over arealet er vedlagt som bilag.

Sagen har tidligere været
forelagt Byrådet 26. maj 2015. Her blev det besluttet, at Favrskov Kommune
skulle samarbejde med DN om fredningsforslaget for [adresse] mellem
Bjerringbro og Ulstrup. Byrådet udskød dengang beslutningen om, hvorvidt
Favrskov Kommune skulle være medrejser af fredningsforslaget, indtil der lå en
nærmere afklaring af fredningsforslagets indhold. I tråd med den politiske
beslutning har Teknik og Kultur i 2015 og 2016 drøftet fredningsforslagets sammenhæng
og indhold i forhold til kommunens øvrige planer og interesser for området med
DN.

Ifølge fredningsforslaget er
fredningens formål at bevare og forbedre de landskabelige, naturmæssige,
geologiske og rekreative værdier i ådalen. Der foreslås bestemmelser om blandt andet:

· Der må ikke plantes juletræer, energiafgrøder, læhegn eller
lignende

· Nogle arealer må ikke gødes, sprøjtes eller omlægges

· Haver må ikke udvides

· Der må ikke laves nye veje

· Der må ikke laves terrænændringer

· Vildt må ikke opdrættes eller fodres.

Kommunen skal som myndighed
udarbejde en plejeplan senest to år efter fredningsforslagets ikrafttræden.
Plejeplanen skal blandt andet sikre:

· At juletræsplantager og udpegede læhegn fjernes

· At der laves, vedligeholdes og afmærkes stier

· At opvækst holdes nede

· At visse arter fremmes

· At der etableres publikumsfaciliteter.

Plejeplanen skal beskrive den
naturtilstand, der ønskes opretholdt eller genskabt og den vil være gældende på
både privatejede og offentligt ejede arealer. Når der foreligger en plejeplan,
er kommunen pligtig til at føre tilsyn og foretage rydnings- og plejearbejdet
uden omkostninger for ejer. Ejer har også mulighed for selv at gøre det.

Naturbeskyttelseslovens kapitel 6
giver miljøministeren, kommunerne og DN ret til at rejse en fredningssag. Fredningsnævnet
kan beslutte en fredning og de fastsætter også erstatningerne.
Erstatningspriser beregnes ud fra taksationskommissionens retningslinjer med en
fordeling af udgiften med 75% til staten og 25% til kommunen. Det er alene
Fredningsnævnet, der ud fra fredningsforslaget kan beslutte den endelige
afgrænsning af en eventuel fredning.

Viborg Kommunes Klima- og
Miljøudvalg har 22. marts 2018 besluttet, at Viborg Kommune ikke ønsker at være
medrejser af fredningsforslaget.

**VURDERING**

På
baggrund af det foreliggende fredningsforslag vurderer Teknik og Kultur, at forslagets
formål skal opfyldes ved blandt andet at rydde
visse høje bevoksninger i ådalen samt pålægge lodsejerne forbud mod at plante
nye høje afgrøder. Almindelige afgrøder som eksempelvis korn og kløver kan
fortsat dyrkes på arealerne. Indsatsen skal medvirke til at få ådalens terrasser og konturer til at træde klart frem i
landskabet og genskabe udsigten til og fra [adresse] og i ådalen generelt. Plejen
af arealerne vil give bedre levevilkår for den mere sjældne lysåbne natur.

De
rekreative elementer skal forbedres ved, at adgangen til ådalen udvides og
sikres ved flere stiforbindelser i området. Blandt andet ved udbygning af
stiforbindelser til trækstien.

En
væsentlig usikkerhed i fredningssagen er den endelige afgrænsning af området.
DN har i forslaget beregnet, at cirka 195 ha. landbrugsjord indgår i fredningen
i [adresse].

Foreningen
til bevarelse af [adresse] har 21. januar henvendt sig til Borgmesteren.
Foreningen opfordrer kommunen til ikke at være medrejser på fredningssagen og i
stedet indgå i dialog med lodsejerne om områdets udvikling i forhold til
fredningsforslagets formål. Henvendelsen er vedlagt som bilag.

Direktøren
for Teknik og Kultur foreslår, at Byrådet udsætter beslutningen om eventuelt at
være medrejser af fredningsforslaget fra Danmarks Naturforening. Samtidig
anbefales det, at Byrådet anmoder forvaltningen om at udarbejde et forslag til
planlægning for det berørte område i samarbejde med de berørte lodsejere og DN,.

**ØKONOMI**

I tilfælde af at DN’s
fredningsforslag bliver vedtaget af Fredningsnævnet, vil der opstå en række
udgifter for Favrskov Kommune. Efter fredningsbestemmelserne ydes der
erstatning til ejere for tab, som fredningen påfører dem. Der ydes erstatning
for fald i handelsværdi og eventuelle gener i forbindelse med eksempelvis
offentlighedens adgang. Der ydes en erstatning ud fra Taksationskommissionens
retningslinjer for denne indskrænkning af ejendomsretten. Erstatningspriserne
er udelukkende erstatning for pålæg af klausuler på ejendomme.

DN har i tilknytning til
invitationen om medrejsning oplyst til Teknik og Kultur, at foreningen vurderer,
at de vil udforme det endelige fredningsforslag til Fredningsnævnet på en sådan
måde, at Favrskov Kommunes andel af
erstatningsudgiften maksimalt vil andrage 1 mio. kr.

Udover
selve erstatningen vil Favrskov Kommune skulle bruge ressourcer på at
udarbejde en tilknyttet naturplejeplan. I forlængelse heraf vil der opstå en
række anlægs- og driftsudgifter i forbindelse med effektuering af planen. [adresse]
Kommune skal eksempelvis gennemføre anlæg af stier, der indtegnes i
fredningsforslaget samt rydde, indhegne og pleje udpegede arealer. Teknik og
Kultur skønner på baggrund af de nuværende oplysninger i fredningsforslaget, at
anlægs- og rydningsudgiften ville udgøre ca. 700.000 kr., og at de årlige
driftsomkostning vil andrage ca. 30.000 kr. De endelige udgifter kan først
opgøres i forbindelse med Fredningsnævnets eventuelle behandling og afgørelse
af fredningens omfang.

**INDDRAGELSE**

DN
afholdte et borgermøde om fredningsforslaget i [adresse] 20. april 2016.
Favrskov Kommune var ikke involveret i dette møde. Fredningsnævnet har
forpligtelse til at inddrage lokale foreninger og borgere i forbindelse med
selve fredningssagen. Blandt andet skal Fredningsnævnet efter modtagelse af et
fredningsforslag afholde et offentligt møde herom. Nævnet skal inden for to år
have behandlet sagen. Periodens start regnes fra den dag fredningsforslaget er
indsendt til Fredningsnævnet. Der er mulighed for forlængelse på yderligere to
år.

**INDSTILLING**

Direktøren for Teknik og Kultur
indstiller til Byrådet:

1.   At Teknik og Kultur anmodes om at
udarbejde et forslag til planlægning for det berørte område i samarbejde med de
berørte lodsejere og Danmarks Naturfredningsforening.

**BESLUTNING**

***Planudvalget, 1. maj 2018:***

Fraværende:ingen

Øystein Mathiesen (V) og Oliver Berg
Kallehave (O) stillede forslag om, at Favrskov Kommune svarer nej til at være
medrejser af fredningssagen.

Forslaget fra Øystein Mathiesen (V)
og Einer Ravn (O) blev ikke godkendt.

Jon Brandt, Poul Nielsen
og Ursula Friis kan ikke tiltræde indstillingen.

Indstillingen fra direktøren for
Teknik og Kultur blev godkendt med 3 stemmer for og 2 imod.

Ingen undlod at stemme.

For stemte Jon Brandt,
Poul Nielsen og Ursula Friis.

Imod stemte Øystein Mathiesen og
Einer Ravn.

***Økonomiudvalget, 22. maj 2018:***

Fraværende:Ingen

Simon Lauritsen, Erling Olsen, Ester Klausen og Joachim Thomsen
Ulla Kjær indstiller, at Favrskov Kommune ikke er medrejser af fredningssagen i
[adresse] mellem Bjerringbro og Ulstrup.

Jarl Jessen, Palle Lassen og Kristina Jeppesen
kan ikke tiltræde flertallets indstilling, men foreslår i stedet, at der skal
afholdes et politisk møde med lodsejerne i området med henblik på, at der i
første omgang skal søges en frivillig løsning med lodsejerne/interessenterne
for planlægning af området.

**Bilag**

|  |  |
| --- | --- |
| Invitation til byrådene om at være medrejser på fredningen af [adresse] mellem Bjerringbro og Ulstrup | 710-2018-74671 |
| Foreløbigt fredningskort [adresse] | 710-2018-74731 |
| Udkast til [adresse] for [adresse] | 710-2018-83556 |
| Brev til Borgmester fra Foreningen til bevarelse af [adresse] | 710-2018-85799 |